เคเอฟซี แจงได้ไก่ชิ้นเล็ก ขอเปลี่ยนได้ทันที
สืบเนื่องจากกรณีสมาชิกพันทิปตั้งกระทู้โวย ไก่ทอดเคเอฟซี มีขนาดเล็กมาก เมื่อวันที่ 8 มีนาคม 2558 โดยแจ้งว่า ได้ซื้อไก่ทอดที่ร้านเคเอฟซี สาขาเพชรเกษม พาวเวอร์ เซ็นเตอร์ และได้รับไก่ชิ้นเล็กมาก ขนาดเท่ากระปุกไม้จิ้มฟัน ตามที่ได้รายงานข่าวไปแล้วนั้น,ล่าสุด เคเอฟซี ประเทศไทย ได้ชี้แจงว่า เคเอฟซีมีระบบการตรวจสอบวัตถุดิบที่นำประกอบอาหารตามมาตรฐานสากล โดยไก่ที่จัดส่งออกไปทุกชิ้น จะต้องผ่านกระบวนการตรวจสอบคุณภาพก่อนนำมาปรุงอาหาร, หากพบไก่ที่ไม่ได้มาตรฐาน ร้านจะดำเนินการนำไก่นั้นไปทิ้งในทันที, ซึ่งในกรณีที่เกิดขึ้น เคเอฟซี ไม่ได้นิ่งนอนใจ โดยประสานงานกับเจ้าหน้าที่ที่รับผิดชอบ ซึ่งอยู่ในระหว่างการตรวจสอบเพิ่มเติมที่ร้าน และได้กำชับให้ทางผู้จัดการเขตและผู้จัดการสาขา กวดขันให้มีการเข้มงวดในมาตรการตรวจสอบวัตถุดิบ กระบวนการผลิต และการให้บริการของร้านเคเอฟซีสาขาดังกล่าวแล้ว,อย่างไรก็ตาม ,หากใครที่ได้รับบริการหรือได้รับสินค้าไม่ได้มาตรฐาน สามารถแจ้งพนักงานให้เปลี่ยนสินค้าได้ทันที, สำหรับลูกค้าที่ใช้บริการ เดลิเวอรี่ สามารถโทรศัพท์เข้ามาแจ้งกับพนักงาน หรือส่งรายละเอียดข้อมูลเข้ามาที่ https://ordering.kfc.co.th/contactus.php ,อ่าน : ,ชาวเน็ตอึ้ง ไก่ทอดเคเอฟซีขนาดเท่ากระปุกไม้จิ้มฟัน
เคเอฟซี ประเทศไทย ชี้แจงกรณีสมาชิกพันทิปโวย ได้รับไก่ชิ้นเล็กมาก ขนาดเท่ากระปุกไม้จิ้มฟัน
ไก่ทอด,เคเอฟซี,KFC,ชิ้นเล็ก,เพชรเกษม,พันทิป,pantip,ร้องเรียน,สายตรวจโซเชียล,ไทยรัฐออนไลน์,ไทยรัฐ